Gintarė Karaliūnaitė

Gintarė Karaliūnaitė (g. 1978 m. liepos 2 d.) – pop muzikos atlikėja.

Biografija 

Ne kartą pripažinta „Geriausia Lietuvos atlikėja”. 1998 m. pasirašė ilgalaikį konkraktą su „Bomba Records“. Pirmas jos darbas – singlas „Pavargęs ruduo“ sulaukė didžiulio pasisekimo. Vėliau pasirodė albumas „Viskas arba nieko“. Hitais tapo dainos „Tingiu“, „Viskas arba nieko“. Po albumo pasirodymo sekė daugiau nei dvejų metų pertrauka. Gintarė sukūrė šeimą, susilaukė sūnaus Naglio. 2001 m. rugsėjo mėn. pasirodė antras „Bomba Records“ išleistas albumas „Kitam laike“. Albume Gintarė dainuoja su „Rebelheart“, „L+“, DJ Mamania, Alanu Chošnau. Hitu tampa daina „Be tavęs“.

2002 m. lapkričio 15 d. parduotuvėse pasirodė Gintarės mini – albumas „Linksmai“. Jame – naujausi hitai „Debesėlis“ ir „Boružėlė septyntaškė“ bei garsiausi ankstesni Gintarės hitai „Tingiu“, „Viskas arba nieko“, „Be tavęs“, „Pasislėpsiu toli“.

2007 m. atlikėja kartu su Kauno Rotušės ceremonmeisteriu Kęstučiu Ignatavičiumi dalyvavo LNK muzikiniame šou „Žvaigždžių duetai“.

Lietuvos dainininkai